มาฮาดีร์ โมฮามัด

นายแพทย์ ตุน มาฮาดีร์ บิน โมฮามัด () หรือรู้จักในชื่อ มหาเธร์ (เกิด 10 กรกฎาคม พ.ศ. 2468) เป็นแพทย์และนักการเมืองชาวมาเลเซีย อดีตนายกรัฐมนตรีมาเลเซีย 2 สมัย เคยดำรงตำแหน่งรัฐมนตรีว่าการหลายกระทรวงได้แก่กระทรวงมหาดไทย, การคลัง, กลาโหม, การค้าและอุตสาหกรรม และศึกษาธิการ เขาชนะการเลือกตั้งทั่วไปในประเทศมาเลเซีย พ.ศ. 2561

 ประวัติ 
มาฮาดีร์ เกิดเมื่อวันที่ 10 กรกฎาคม พ.ศ. 2468 ที่รัฐเกอดะฮ์ เป็นนายกรัฐมนตรีที่มีชื่อเสียงมากที่สุดคนหนึ่งของมาเลเซีย ภายใต้พรรครัฐบาลที่เขาจัดตั้งขึ้นรวมระยะเวลาทั้งสิ้น 22 ปี นับตั้งแต่ปี พ.ศ. 2524 จนถึง พ.ศ. 2546 ทำให้เขาเป็นนายกรัฐมนตรีที่อยู่ในวาระที่นานที่สุดของมาเลเซีย เขาจบคณะแพทยศาสตร์จากมหาวิทยาลัยมาลายา ประเทศมาเลเซีย เมื่อ พ.ศ. 2498 ทำงานเป็นแพทย์ได้ 2 ปี ก่อนลาออกจากราชการ สมัครเป็นสมาชิกสภาผู้แทนราษฎรที่รัฐบ้านเกิด เป็นสมาชิกสภาผู้แทนราษฎรอยู่ 14 ปี ก่อนที่จะเข้าสู่รัฐสภาในปี พ.ศ. 2507 เขาทำหน้าที่อยู่ระยะนึงก่อนที่จะสูญเสียตำแหน่ง ส.ส ที่บ้านเกิดของเขาเอง หลังจากนั้น มาฮาดีร์ก็ถูกไล่ออกจากพรรคพันธมิตรอัมโนเมื่อ พ.ศ. 2512 เมื่ออับดุล ราซัก ฮุซเซน เข้ารับตำแหน่งนายกรัฐมนตรี แล้วกลับมาในพรรคอัมโนอีกครั้งหลังจากที่อับดุล ราซัก ฮุซเซน ลาออก และหลังจากนั้นก็ได้รับเลื่อนตำแหน่งให้เป็นรัฐมนตรีในปี พ.ศ. 2519 และต่อมาก็ได้รับเลือกให้เป็นรองนายกรัฐมนตรี และต่อมาในปี พ.ศ. 2524 มาฮาดีร์ก็ได้เข้าพิธีสาบานตนเป็นนายกรัฐมนตรีของมาเลเซีย หลังจากการลาออกของฮุซเซน อนน์ ถือเป็นการเปิดฉากเริ่มต้นการเป็นนายกรัฐมนตรีที่อยู่ในตำแหน่งที่นานที่สุดของมาเลเซีย โดยดำรงตำแหน่งนายกรัฐมนตรีเป็นสมัยแรก

ตลอดระยะการทำงานเป็นนายกรัฐมนตรีสมัยแรกของมาฮาดีร์ มาเลเซียเป็นประเทศที่มีอัตราการเจริญเติบโตทางเศรษฐกิจสูงเป็นที่น่าจับตาของโลก

ในวันที่ 13 พฤศจิกายน พ.ศ. 2561 รับมอบ ปริญญานิติศาสตร์ดุษฎีบัณฑิตกิตติมศักดิ์จากมหาวิทยาลัยแห่งชาติสิงคโปร์

ในวันที่ 13 ธันวาคม พ.ศ. 2561 รับมอบ ปริญญาศิลปศาสตรดุษฎีบัณฑิตกิตติมศักดิ์ สาขาวิชาผู้นำทางสังคม ธุรกิจ และการเมือง จากมหาวิทยาลัยรังสิต

 เครื่องราชอิสริยาภรณ์ 
 เครื่องราชอิสริยาภรณ์มาเลเซีย 

 เครื่องราชอิสริยาภรณ์ต่างประเทศ 
  :



 อ้างอิง 

 แหล่งข้อมูลอื่น 
 นิวยอร์กไทม์


หมวดหมู่:นายกรัฐมนตรีมาเลเซีย
หมวดหมู่:บุคคลจากอาโลร์เซอตาร์
หมวดหมู่:สมาชิกสภาผู้แทนราษฎรมาเลเซีย
หมวดหมู่:สมาชิกวุฒิสภามาเลเซีย
หมวดหมู่:ชาวมาเลเซียเชื้อสายอินเดีย
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:ชาวมาเลเซียที่มีอายุเกิน 100 ปี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ศิษย์เก่าจากมหาวิทยาลัยมาลายา